
	 Proiect CQB-GUARD
Cod: ROMD00133
Contract grant nr. 136712
Contract Nr. ____/ CQB GUARD -PR
Obiectul achiziției: Achiziționarea produselor software licențiate necesare activităților echipei de proiect, în cadrul proiectului de asistență externă „Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere” CQB GUARD, cod ROMD00133, finanțat prin Programul Interreg NEXT România–Republica Moldova 2021–2027
Cod CPV: 48000000-8 – Pachete software și sisteme informatice
____ ________2026                                                                                                               mun. Chișinău
Furnizorul de produse
Autoritatea contractantă
____________________
reprezentată prin administrator______________care acţionează în baza Statutului, denumit în continuare ,,Furnizor”, _____,  pe de o parte, și
Inspectoratul General de Carabinieri 

reprezentat prin Comandantul general   dl Dumitru SCURTU, ce activează în baza Hotărârii Guvernului nr. 332/2019, denumit în continuare „Beneficiar”, c/f 1006601000473, pe de altă parte,
ambii (denumiţi(te) în continuare Părţi), au încheiat prezentul Contract referitor la următoarele:

a) Achiziţionarea produselor software licențiate pentru proiectul „Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere” CQB GUARD, cod ROMD00133, în cadrul programului Interreg VI-A NEXT România - Republica Moldova 2021 - 2027, conform procedurii unice de licitație, Contractul de grant nr. 136712 din 16.07.2025 și regulilor Programului Interreg NEXT România–Republica Moldova 2021–2027, în baza deciziei grupului de lucru pentru achiziții al Beneficiarului nr. ____ din __________ 2026.

b) Următoarele documente vor fi considerate părți componente ale Contractului:
· specificația tehnică (Anexa nr. 1); 

· specificația de preț (Anexa nr. 2). 

c) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.

d) În calitate de contravaloare a plăților care urmează a fi efectuate de Beneficiar, Furnizorul se obligă prin Contract să livreze Beneficiarului produsele și să înlăture defectele lor în conformitate cu prevederile Contractului sub toate aspectele.

e) Beneficiarul se obligă prin Contract să plătească Furnizorului, în calitate de contravaloare a livrării produselor, prețul Contractului în termenele și modalitatea stabilite de Contract.
1. Obiectul Contractului

1.1. Obiectul Contractului îl reprezintă furnizarea produselor software licențiate: Microsoft Office Home & Business 2024 – 4 licențe perpetue; Adobe Creative Cloud – 1 licență pentru 2 ani; DeepL – 2 licențe pentru 2 ani, pe un singur lot, conform Anexei nr. 1 – Specificația tehnică și Anexei nr. 2 – Specificația de preț.
1.2.  Produsele software trebuie să fie originale, licențiate legal, provenite din canale autorizate, neutilizate anterior în condiții incompatibile cu transferul sau activarea legală, conforme ofertei acceptate și activabile pe teritoriul Republicii Moldova.
1.3.  Furnizorul garantează dreptul legal de utilizare a licențelor: perpetuu pentru Microsoft Office Home & Business 2024 și timp de 2 ani pentru Adobe Creative Cloud și DeepL; asigură suportul necesar activării și remedierii neconformităților, în condițiile Caietului de sarcini.
2. Termeni şi condiţii de livrare

2.1. Furnizarea integrală a produselor software se va realiza într-o singură tranșă, în format electronic sau, după caz, în versiune fizică (FPP), maximum 20 de zile calendaristice de la înregistrarea contractului la Trezorerie.
2.2. Documentația de însoțire a produselor software include:
a) factura fiscală electronică, după caz potrivit regimului aplicabil. Documentul va conține referința: Proiect CQB-GUARD, cod ROMD00133, Contract grant nr. 136712;

b) actul/procesul-verbal de predare-primire și recepție a produselor software – 2 exemplare, după caz;

c) documentele sau informațiile care confirmă autenticitatea, proveniența legală, tipul și durata licențelor;
d) cheile sau codurile de activare, conturile, invitațiile de licențiere și instrucțiunile de activare/administrare, după caz;
e) documentația tehnică și de licențiere aferentă produselor software, după caz.
2.3. Documentele și informațiile prevăzute la pct. 2.2 se transmit Beneficiarului cel târziu la momentul furnizării produselor software, în format adecvat tipului licențelor.
3. Preţul şi condiţii de plată

3.1. Prețul produselor software furnizate conform Contractului este stabilit în moneda contractului (MDL pentru furnizor rezident / EUR pentru furnizor nerezident), conform Anexei nr. 2, este ferm și cuprinde integral licențierea și abonamentele de 2 ani, activarea și costurile prevăzute în Caietul de sarcini.

3.2. Suma totală a Contractului, fără TVA, constituie: ___________________ (__________________) [MDL/EUR]. TVA, după caz: ___________________.
3.3. Achitarea produselor software se efectuează în MDL pentru operatorii rezidenți și în EUR pentru operatorii nerezidenți, prin virament bancar.
3.4. Metoda şi condiţiile de plată de către Beneficiar vor fi: 

a) Achitarea se efectuează după furnizarea, activarea și recepționarea produselor software și prezentarea documentelor aferente, conform pct. 2.2;
b) Termenul de plată este de maxim 30 de zile de la primirea facturii de către Beneficiar  în condițiile stabilite mai sus;
c) Plăţile se vor efectua prin transfer bancar pe contul de decontare al Furnizorului indicat în Contract.
4. Condiţii de predare-primire

4.1. Produsele software se consideră furnizate și recepționate de Beneficiar dacă:
a) cantitatea licențelor corespunde Anexei nr. 2 și documentelor de furnizare;
b) denumirea, versiunea, tipul, configurația și caracteristicile fiecărei licențe corespund Anexei nr. 1 și ofertei acceptate;
c) licențele sunt originale și provin din surse autorizate, iar activarea și utilizarea legală sunt posibile pe teritoriul Republicii Moldova;
d) licențele sunt însoțite de chei/coduri de activare, conturi sau invitații, instrucțiuni și dovezi de licențiere, după caz.
4.2. Beneficiarul verifică la recepție cantitatea, autenticitatea, proveniența legală, perioadele de valabilitate, posibilitatea de activare și conformitatea produselor software. Licențele neconforme se înlocuiesc sau se remediază de Furnizor fără costuri suplimentare.
4.3. Furnizorul prezintă documentele prevăzute la pct. 2.2 odată cu furnizarea și activarea licențelor. Termenul de plată curge după recepția conformă și prezentarea completă a documentelor.
5. Standarde

5.1. Produsele software furnizate vor respecta cerințele de vizibilitate și comunicare prevăzute de Programul Interreg NEXT România–Republica Moldova și de Contractul de grant nr. 136712.
5.2. În lipsa unor cerințe exprese se respectă condițiile de licențiere, standardele și reglementările aplicabile produselor software și drepturilor de utilizare instituțională.
6. Obligaţiile părţilor

6.1. În baza Contractului, Furnizorul se obligă:

a) să furnizeze Produsele software în condiţiile prevăzute de Contract;
b) să anunţe Beneficiarul după semnarea Contractului, în decurs de 5 zile calendaristice, prin telefon/fax sau mijloace electronice, despre disponibilitatea furnizării produselor software;
c) să asigure condiţiile corespunzătoare pentru recepţionarea produselor software de către Beneficiar, în termenele stabilite, în corespundere cu cerinţele Contractului;
d) să asigure autenticitatea, legalitatea și posibilitatea de activare a licențelor până la recepția conformă;
e) să respecte obligațiile aplicabile în domeniul mediului, social și al muncii instituite prin dreptul Uniunii, prin cadrul normativ, prin contractele colective de muncă sau prin convențiile internaționale în domeniul social și al mediului (enumerate în anexa X la Directiva 2014/24/UE).
6.2. În baza Contractului, Beneficiarul se obligă:

a) să întreprindă toate măsurile necesare pentru asigurarea recepţionării în termenul stabilit a produselor software furnizate în corespundere cu cerinţele Contractului;
b) să asigure achitarea produselor software furnizate, respectând modalităţile şi termenele indicate în Contract.
7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).

7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.

7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.

7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct. 7.3. părțile modifică contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.
8. Rezoluțiunea

8.1. Rezoluțiunea Contractului se poate realiza cu acordul comun al Părţilor.

8.2. Contractul poate fi rezolvit în mod unilateral de către:

a) Beneficiar în caz de refuz al Furnizorului de a furniza Produsele software prevăzute în Contract;
b) Beneficiar în caz de nerespectare de către Furnizor a termenelor de furnizare stabilite;

c) Furnizor în caz de nerespectare de către Beneficiar a termenelor de plată a produselor software;
d) Furnizor sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.

8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

8.5. În situația rezoluțiunii din cauza neexecutării/executării parțiale de către contractant a obligațiilor contractuale, acesta va datora Beneficiarului daune-interese cu titlu de clauză penală în cuantum egal cu valoarea obligațiilor contractuale neexecutate.
9. Reclamaţii

9.1. Reclamaţiile privind cantitatea licențelor furnizate se înaintează la recepție și se consemnează într-un act comun.
9.2. Pretenţiile privind autenticitatea, activarea sau conformitatea licențelor sunt înaintate Furnizorului în termen de 5 zile de la identificarea neconformităților, cu documente justificative corespunzătoare.
9.3. Furnizorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.

9.4. În caz de recunoaştere a pretenţiilor, Furnizorul este obligat, în termen de 5 zile, să furnizeze suplimentar Beneficiarului cantitatea nelivrată de produse software, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului.
9.5. Furnizorul poartă răspundere pentru calitatea produselor software în limitele stabilite, inclusiv pentru viciile ascunse.
10. Obligații privind daunele și penalitățile de întârziere

10.1. Pentru refuzul de a furniza Produsele software prevăzute în Contract, Furnizorul achită o penalitate în valoare de 1 % din suma totală a Contractului.
10.2. Pentru furnizarea cu întârziere a produselor software, Furnizorul achită o penalitate în valoare de 0,1 % din suma produselor software nelivrate, pentru fiecare zi de întârziere, dar nu mai mult de  5 % din suma totală a Contractului. În cazul în care întârzierea depășește 15 zile, Furnizorul prezintă Beneficiarului o explicație în formă scrisă.
10.3. Pentru achitarea cu întârziere, Beneficiarul achită o penalitate în valoare de 0,1% din suma produselor software neachitate, pentru fiecare zi de întârziere, dar nu mai mult de  5 % din suma totală a Contractului.
10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 

10.5. Suma penalităţii calculate Furnizorului conform conform Contractului poate fi dedusă (reţinută) de către Beneficiar din suma plăţii pentru Produsele software furnizate.
10.6. Furnizorul se obligă să despăgubească Beneficiarul în limita prejudiciului creat, împotriva oricăror:

a) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Furnizorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Furnizorului;

b) Autoritatea contractantă a notificat Furnizorul despre primirea unei notificări/cereri cu privire la incidența oricăreia dintre situațiile prevăzute mai sus;

10.8. În cazul în care Furnizorul livrează produse software afectate de vicii sau necoforme, iar Autoritatea contractantă optează pentru acordarea unui termen în care Furnizorul să înlocuiască/remedieze deficiențele produselor software respective, aceasta are dreptul de a percepe penalități de întârziere.
11. Drepturi de proprietate intelectuală

11.1. Furnizorul garantează că produsele software furnizate sunt originale, licențiate legal și că Beneficiarul dobândește drepturile de utilizare aferente acestora, în condițiile stabilite prin Contract, documentația de atribuire și termenii de licențiere ai producătorilor.
11.2. Furnizarea produselor software nu implică transferul către Beneficiar al drepturilor de autor sau al altor drepturi de proprietate intelectuală asupra aplicațiilor Microsoft Office Home & Business 2024, Adobe Creative Cloud și DeepL, acestea rămânând în proprietatea titularilor de drepturi. Beneficiarul dobândește drepturile legale de utilizare corespunzătoare licențelor achiziționate.
12. Soluționarea eventualelor divergențe și a litigiilor

12.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

12.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

12.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă conform cadrului normativ al Republicii Moldova.
13. Dispoziţii finale

13.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.

13.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.

13.3. Contractul în cazul în care este semnat electronic, de către ambele părți, acesta este remis în prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Furnizor, Beneficiar.

13.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest contract în cazul în care gestionarea surselor financiare nu se efectuează prin intermediul sistemului trezorerial.

13.5. Contractul este valabil până la 31.12.2026, fără a aduce atingere dreptului de utilizare perpetuă a licențelor Microsoft Office Home & Business 2024 și obligațiilor Furnizorului privind asigurarea valabilității abonamentelor Adobe Creative Cloud și DeepL pentru perioada integrală de 24 (douăzeci și patru) de luni, calculată de la data activării efective sau de la data convenită în scris cu Beneficiarul, precum și obligațiilor care, prin natura lor, continuă să producă efecte după expirarea Contractului.
13.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.

13.7. Pentru confirmarea celor menţionate mai sus, Părțile au semnat Contractul în conformitate cu cerințele Contractului de grant grant  nr. 136712 din 16.07.2025, aferent proiectului „Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere CQB GUARD” (ROMD00133), finanțat prin Programul Interreg NEXT România–Republica Moldova 2021–2027.
CONDIȚII SPECIALE ALE CONTRACTULUI:
(se vor completa în funcție de oferta operatorului economic adjudecat)

1.1. Furnizorul se obligă să furnizeze produsele software licențiate aferente lotului unic atribuit, în strictă conformitate cu Specificațiile tehnice – Anexa nr. 1, Specificația de preț – Anexa nr. 2 și oferta tehnică și financiară acceptată.

1.2. Produsele software furnizate trebuie să fie originale, licențiate legal, provenite din surse autorizate, să nu fi fost activate sau utilizate anterior în condiții care afectează drepturile de utilizare ale Beneficiarului și să corespundă integral denumirii, versiunii, tipului de licențiere, caracteristicilor tehnice și perioadei de valabilitate prevăzute în documentația de atribuire și oferta acceptată.

1.3. Nu se admite înlocuirea produselor software, modificarea versiunii, tipului de licențiere, configurației, caracteristicilor tehnice sau perioadei de valabilitate ofertate fără acordul prealabil, în scris, al Beneficiarului și numai în condițiile permise de documentația de atribuire, Contract și regulile aplicabile procedurii de achiziție.

1.4. Furnizarea integrală a produselor software licențiate aferente lotului unic se va efectua într-o singură tranșă, în termen de maximum 20 (douăzeci) de zile calendaristice de la data înregistrării Contractului la Trezoreria de Stat a Ministerului Finanțelor, în format electronic sau, după caz, în versiune fizică (FPP), conform cerințelor documentației de atribuire. Furnizorul va asigura transmiterea tuturor informațiilor și elementelor necesare activării și utilizării legale a produselor software.

1.5. Produsele software vor fi furnizate împreună cu toate cheile sau codurile de activare, conturile, invitațiile de licențiere, instrucțiunile de instalare și activare, documentele justificative și informațiile necesare administrării și utilizării corespunzătoare, în conformitate cu Caietul de sarcini și oferta acceptată.

1.6. La furnizarea produselor software, Furnizorul va prezenta documentele care confirmă autenticitatea, proveniența legală, tipul și durata licențelor, documentația tehnică și de licențiere, precum și documentele necesare recepției și efectuării plății, conform prevederilor Contractului și documentației de atribuire.

1.7. Recepția produselor software se va efectua de către Beneficiar prin verificarea cantității, denumirii, versiunii, tipului de licențiere, perioadei de valabilitate, autenticității, posibilității de activare și utilizare legală pe teritoriul Republicii Moldova, precum și a corespunderii acestora cu Specificațiile tehnice și oferta acceptată. Beneficiarul are dreptul să verifice funcționalitatea și conformitatea produselor software furnizate.

1.8. Produsele software care nu corespund cerințelor documentației de atribuire, care nu pot fi activate legal, prezintă restricții de utilizare incompatibile cu necesitățile Beneficiarului sau nu respectă condițiile de licențiere contractate nu vor fi recepționate. Furnizorul va asigura remedierea neconformităților sau înlocuirea licențelor neconforme, fără costuri suplimentare pentru Beneficiar.

1.9. Furnizorul garantează autenticitatea și legalitatea licențelor software furnizate, precum și dreptul de utilizare a acestora în condițiile prevăzute de Contract și documentația de atribuire. Pentru Microsoft Office Home & Business 2024 se va asigura dreptul de utilizare perpetuă, iar pentru Adobe Creative Cloud și DeepL se va asigura dreptul de utilizare pentru perioada integrală de 24 (douăzeci și patru) de luni.

1.10. Furnizorul va asigura, fără costuri suplimentare pentru Beneficiar, suportul necesar activării inițiale a produselor software și remedierii neconformităților de licențiere, inclusiv înlocuirea cheilor sau codurilor de activare invalide, soluționarea problemelor de acces și remedierea altor deficiențe imputabile Furnizorului, potrivit condițiilor Contractului și ofertei acceptate.

1.11. Pentru Microsoft Office Home & Business 2024, Furnizorul va asigura furnizarea a 4 (patru) licențe perpetue originale, destinate utilizării comerciale/instituționale, cu posibilitatea activării legale pe teritoriul Republicii Moldova, fără obligația achitării unor taxe periodice pentru menținerea dreptului de utilizare. Licențele vor beneficia de actualizările disponibile conform politicii producătorului pentru versiunea achiziționată.

1.12. Pentru Adobe Creative Cloud – 1 (una) licență și DeepL – 2 (două) licențe, Furnizorul va asigura abonamentele și dreptul de utilizare pentru întreaga perioadă de 24 (douăzeci și patru) de luni, calculată de la data activării efective sau de la data convenită în scris cu Beneficiarul. Prețul Contractului va include integral costurile abonamentelor pentru perioada solicitată, fără perceperea unor plăți suplimentare pentru funcționalitățile și serviciile prevăzute în Caietul de sarcini.

1.13. Produsele software furnizate trebuie să respecte condițiile de licențiere ale producătorilor, cerințele privind autenticitatea, legalitatea utilizării, compatibilitatea și funcționalitatea prevăzute în documentația de atribuire. Furnizorul va prezenta, după caz, documentele sau informațiile oficiale care confirmă conformitatea produselor software cu cerințele contractuale.

1.14. Furnizorul va asigura că licențele software furnizate provin din canale legale de distribuție și că Beneficiarul beneficiază de drepturile de utilizare corespunzătoare produselor achiziționate, fără restricții teritoriale sau contractuale incompatibile cu utilizarea instituțională pe teritoriul Republicii Moldova. Furnizorul răspunde pentru neconformitățile de licențiere imputabile acestuia, în condițiile Contractului.

1.15. Recepționarea produselor software de către Beneficiar nu înlătură răspunderea Furnizorului pentru neconformitățile de licențiere, problemele de autenticitate sau de activare, precum și pentru alte deficiențe imputabile Furnizorului, constatate ulterior recepției, pe durata obligațiilor contractuale aplicabile.

1.16. Orice modificare a condițiilor Contractului se va efectua numai în condițiile prevăzute de Contract, de Contractul de grant nr. 136712 din 16.07.2025, Anexa II – Achiziții publice, precum și de regulile aplicabile Programului Interreg NEXT VI-A România–Republica Moldova 2021–2027.

DATELE JURIDICE, POŞTALE ŞI DE PLĂŢI ALE PĂRŢILOR

FURNIZOR
BENEFICIAR
Inspectoratul General de Carabinieri 
mun. Chișinău, str. Gh. Asachi, 65A 

MD-2028, telefon: 022-73-93-68, 022-73-93-09

Cod fiscal: 1006601000473

Ministerul Finanţelor - Trezoreria de Chișinău, buget de stat

Adresa băncii: mun. Chişinău, str. C. Tănase, 7

Cod bancar: TREZMD2X

IBAN: 

SEMNĂTURILE PĂRȚILOR
Administrator dl 

_______________________________________

                                        L.Ş.

Comandant general dl Dumitru SCURTU

__________________________________

                                    L.Ş.
DF a IGC: 

DJPC a IGC:




	Anexa nr. 1

la Contractul nr. ____/ CQB GUARD -PR

din ______________ 2026

SPECIFICAŢII TEHNICE

Denumirea produselor
Ţara de origine
Producătorul
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
Produse software licențiate
Lotul nr.1 Microsoft Office Home & Business 2024
Licență Microsoft Office Home & Business 2024, în versiune cu licență perpetuă / fără termen de expirare. Licențiere conform procedurii de achiziție: versiune în cutie (FPP) sau versiune electronică (ESD/ECE), cu drept legal de utilizare. 

Pachetul trebuie să includă cel puțin:
- Microsoft Word; 

- Microsoft Excel; 

- Microsoft PowerPoint; 

- Microsoft Outlook; 

- Microsoft OneNote. 

Limba interfeței: engleză. 

Actualizări software și de securitate disponibile conform politicii producătorului pentru versiunea achiziționată. 

Soluția trebuie să fie destinată utilizării comerciale/instituționale și compatibilă cu sistemele de operare Windows 10/11 pe 64 biți, aflate în suport.
-

Lotul nr.2 Adobe Creative Cloud
Abonament Adobe Creative Cloud pentru utilizare profesională, care să includă minimum următoarele aplicații: 

- Adobe Photoshop; 

- Adobe Illustrator; 

- Adobe Premiere Pro; 

- Adobe Lightroom; 

- Adobe Lightroom Classic. 

Licența trebuie să permită instalarea aplicațiilor pe minimum 2 dispozitive, cu respectarea condițiilor de utilizare ale producătorului. 

Compatibilitate: Windows 10/11 x64, în limitele versiunilor suportate de producător. 
Limba interfeței: engleză și/sau alte limbi internaționale. 

Licență originală, activare legală și acces la actualizările incluse în abonament pe întreaga perioadă de valabilitate.
Lotul nr. 3 Platformă de traducere DeepL
Licență software pentru platformă de traducere automată bazată pe inteligență artificială, destinată traducerii textelor și documentelor în mai multe limbi, pentru utilizare profesională. 

Tip licență: variantă BUSINESS / echivalent profesional. 

Cerințe minime: 

- traducere de texte și documente; 

- acces prin cont de utilizator; 

- utilizare profesională; 

- posibilitatea de traducere a documentelor în formatele acceptate de platformă;

- funcționalități de protecție a datelor și confidențialitate specifice planurilor business;

- acces la actualizările serviciului pe perioada abonamentului. 

Volumul de traducere trebuie să fie suficient pentru utilizare profesională curentă; dacă oferta are limitări, acestea vor fi declarate explicit de ofertant.
SEMNĂTURILE PĂRȚILOR
Administrator dl 
________________________________________________________

                                        L.Ş.
Comandant general dl Dumitru SCURTU

________________________________________________________

                                    L.Ş.


	


Anexa nr. 2

la Contractul nr. ____/ CQB GUARD -PR

din ______________ 2026

SPECIFICAŢIA DE PREȚ

	Cod CPV
	Denumirea produselor
	U/M
	Cantitatea
	Preţ unitar (fără TVA)


	Suma (fără TVA)


	Termenul și condițiile de furnizare

	Clasificație bugetară (IBAN)

	Produse software licențiate
	Furnizarea integrală a produselor software licențiate aferente lotului atribuit se va efectua într-o singură tranșă, în termen de maximum 20 de zile calendaristice de la data înregistrării Contractului la Trezoreria de Stat a Ministerului Finanțelor.

Furnizarea se va realiza în format electronic, prin transmiterea către Beneficiar a licențelor, cheilor de activare, datelor de acces și/sau a altor informații necesare instalării, activării și utilizării produselor software, conform specificațiilor tehnice și ofertei acceptate.

Furnizorul va asigura activarea și funcționalitatea licențelor pe teritoriul Republicii Moldova, precum și transmiterea documentelor care confirmă autenticitatea și dreptul legal de utilizare a acestora.

Prețul contractului include toate cheltuielile aferente furnizării electronice, activării, configurării inițiale, acordării drepturilor de utilizare și suportului necesar punerii în funcțiune a produselor software, fără costuri suplimentare pentru Beneficiar.
	

	48000000-8
	Lotul nr.1 Microsoft Office Home & Business 2024
	licență
	4
	
	
	
	

	
	Total lot nr.1
	
	
	
	

	
	Lotul nr. 2 Adobe Creative Cloud
	licență
	1
	
	
	
	

	
	Total lot nr.2
	
	
	
	

	
	Lotul nr.3 Platformă de traducere DeepL
	licență
	2
	
	
	
	

	
	Total lot nr.3
	
	
	
	

	
	TOTAL:
	
	
	
	

	

	SEMNĂTURILE PĂRȚILOR

	Administrator  dl 
_________________________________________________________
                                                                                         L.Ş.
	Comandant general dl Dumitru SCURTU
________________________________________________________

                                                                                  L.Ş.

